《夜宿仙都山闻松声作》
宋代·胡志道

仙都古洞天，云阙高嵲嵲。新宫欣然成，碧瓦灿鳞列。

我时宿■房，六月失烦热。松声起中夜，梦枕忽惊辍。

天籁鸣虚徐，玉箫递泠彻。凤歌谐律吕，鹤舞想应节。

安知非群仙，宴罢摇佩玦。从来筝笛耳，一洗万想灭。

作者简介：胡志道，生平事迹不详（《宋诗纪事》卷三○列刘郛后）。今录诗十三首。